b"\n_START_ARTICLE_\nNormativa Reach\n_START_PARAGRAPH_\nLa Normativa REACH (Registre (R), Avaluaci\xc3\xb3 (E), Autoritzaci\xc3\xb3 (A), de Subst\xc3\xa0ncies Qu\xc3\xadmiques (CH)) \xc3\xa9s el Reglament europeu relatiu al registre, avaluaci\xc3\xb3, autoritzaci\xc3\xb3 i restricci\xc3\xb3 de les subst\xc3\xa0ncies i barreges qu\xc3\xadmiques._NEWLINE_El reglament REACH es va aprovar el 18 de desembre de 2006 i va entrar en vigor l'1 de juny de 2008, amb l'objectiu de protegir a les persones i al medi ambient. Aquesta normativa europea \xc3\xa9s de compliment obligatori per a fabricants, importadors, usuaris intermedis i distribu\xc3\xafdors_NEWLINE_L'aplicaci\xc3\xb3 del Reglament REACH es basa en diversos procediments, que s'apliquen segons la perillositat i el volum de fabricaci\xc3\xb3, importaci\xc3\xb3 o \xc3\xbas de cada subst\xc3\xa0ncia o preparat qu\xc3\xadmic. Aquests procediments s\xc3\xb3n el preregistre, el registre, l'avaluaci\xc3\xb3, l'autoritzaci\xc3\xb3 i les restriccions."